CELEX: 22014D0135
Language: sl
Date: 2014-06-27 00:00:00
Title: Sklep Skupnega odbora EGP št. 135/2014 z dne 27. junija 2014 o spremembi Priloge XIII (Promet) k Sporazumu EGP

27.11.2014   
            
            
               SL
            
            
               Uradni list Evropske unije
            
            
               L 342/42
            
         SKLEP SKUPNEGA ODBORA EGP
   št. 135/2014
   z dne 27. junija 2014
   o spremembi Priloge XIII (Promet) k Sporazumu EGP
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti člena 98 Sporazuma EGP,
   ob upoštevanju naslednjega:
   
               (1)
            
            
               Uredbo Komisije (EU) št. 677/2011 z dne 7. julija 2011 o določitvi podrobnih pravil za izvajanje funkcij omrežja za upravljanje zračnega prometa (ATM) in spremembi Uredbe (EU) št. 691/2010 (1) je treba vključiti v Sporazum EGP.
            
         
               (2)
            
            
               Prilogo XIII k Sporazumu EGP bi bilo zato treba ustrezno spremeniti –
            
         SPREJEL NASLEDNJI SKLEP:
   Člen 1
   Priloga XIII k Sporazumu EGP se spremeni:
   
               1.
            
            
               za točko 66wm (Izvedbena uredba Komisije (EU) št. 391/2013) se doda naslednje:
               
                           „66wn.
                        
                        
                           
                              32011 R 0677: Uredba Komisije (EU) št. 677/2011 z dne 7. julija 2011 o določitvi podrobnih pravil za izvajanje funkcij omrežja za upravljanje zračnega prometa (ATM) in spremembi Uredbe (EU) št. 691/2010 (UL L 185, 15.7.2011, str. 1).
                           Za namene tega sporazuma se določbe Uredbe uporabljajo z naslednjimi prilagoditvami:
                           
                                       (a)
                                    
                                    
                                       izraz ‚upravitelj omrežja‘ se nanaša na upravitelja omrežja, ki je bil imenovan za države članice EU ter države Efte, ki so del EGP;
                                    
                                 
                                       (b)
                                    
                                    
                                       ne glede na določbe Protokola 1 k Sporazumu se izraz ‚država članica oziroma države članice‘ razume tako, da poleg svojega pomena v Uredbi vključuje tudi države Efte;
                                    
                                 
                                       (c)
                                    
                                    
                                       kar zadeva države Efte se v členu 3(3) besedilo ‚sklepom Komisije po posvetovanju z Odborom za enotno nebo v skladu s členom 5(3) Uredbe (ES) št. 549/2004 in‘ glasi ‚Odločbo Stalnega odbora držav Efte‘, beseda ‚Komisija‘ pa se glasi ‚Stalni odbor držav Efte‘;
                                    
                                 
                                       (d)
                                    
                                    
                                       v členu 4(4) se za besedo ‚Komisije‘ vstavijo besede ‚, Stalnega odbora držav Efte, Nadzornega organa Efte‘;
                                    
                                 
                                       (e)
                                    
                                    
                                       v členu 7(5) se za besedo ‚Komisiji‘ vstavijo besede ‚, Stalnemu odboru držav Efte, Nadzornemu organu Efte‘;
                                    
                                 
                                       (f)
                                    
                                    
                                       v členu 16(3)(b) se za besedo ‚Komisije‘ vstavijo besede ‚in predstavnik Nadzornega organa Efte‘;
                                    
                                 
                                       (g)
                                    
                                    
                                       člen 17(2)(a) se ne uporablja za države Efte;
                                    
                                 
                                       (h)
                                    
                                    
                                       v členu 18(2) se za besedo ‚Svetu‘ vstavijo besede ‚, predstavnik države Efte, ki predseduje Stalnemu odboru držav Efte‘;
                                    
                                 
                                       (i)
                                    
                                    
                                       v prvem stavku člena 20(3) se za besedo ‚Komisiji‘ vstavijo besede ‚, Stalnemu odboru držav Efte, Nadzornemu organu Efte‘;
                                    
                                 
                                       (j)
                                    
                                    
                                       v prvem stavku člena 21 se v zvezi z državami Efte beseda ‚Komisija‘ glasi ‚Nadzorni organ Efte‘.“
                                    
                                 
                     ;
            
         
               2.
            
            
               v točki 66xa (Uredba Komisije (ES) št. 691/2010) se doda naslednja alinea:
               
                           „—
                        
                        
                           
                              32011 R 0677: Uredba Komisije (EU) št. 677/2011 z dne 7. julija 2011 (UL L 185, 15.7.2011, str. 1).“
                        
                     
         Člen 2
   Besedilo Uredbe (EU) št. 677/2011 v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
   Člen 3
   Ta sklep začne veljati 28. junija 2014 pod pogojem, da so bila predložena vsa uradna obvestila v skladu s členom 103(1) Sporazuma EGP (2), ali na dan začetka veljavnosti Sklepa Skupnega odbora EGP št. 229/2013 z dne 13. decembra 2013 (3), kar nastopi pozneje.
   Člen 4
   Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
   
      V Bruslju, 27. junija 2014
      
         
            Za Skupni odbor EGP
         
         
            Predsednik
         
         Gianluca GRIPPA
      
   
   
      (1)  UL L 185, 15.7.2011, str. 1.
   
      (2)  Navedene so ustavne zahteve.
   
      (3)  UL L 154, 22.5.2014, str. 28.